EkBass/fiwiki-20250220-pages-articles huggingface dataset:
Jokin on muuttumassa

__NOTOC__ Jokin on muuttumassa on Stella-yhtyeen neljäs studioalbumi, joka julkaistiin 25. toukokuuta 2011. Albumi nousi Suomen virallisen listan sijalle 5. == Kappaleet == # # # # # # # # # # == Kokoonpano == * Marja Tahvanainen – laulu, taustalaulu, kuoro * Heikki Marttila – kitara, taustalaulu, syntetisaattori, piano, lyömäsoittimet * Janne Sivonen – kitara, taustalaulu, syntetisaattori, piano, lyömäsoittimet * Tuomas Tahvanainen – basso, lyömäsoittimet * Matti Virkkunen – rummut, lyömäsoittimet === Tuotanto === * Heikki Marttila – tuottaja, äänittäjä * Janne Sivonen – tuottaja, äänittäjä * Tommi Vainikainen – miksaaja * Svante Forsbäck – masteroija * Rami Mursula – kansikuva * Rauni Eskelinen – grafiikka, maalaukset * Stefan De Batselier – valokuvat * Petri Ahvenainen – teknikko, miksausassistantti * Pietari Pihlainen – teknikko, miksausassistantti * Hannu Sormunen – A&R; == Arvostelut == * Desibeli.net: Desibeli.net: Levyarvio * Keskisuomalainen: positiivinenKeskisuomalainen: Levyarvio * Me Naiset: Me Naiset: Levyarvio * Nyt.fi: Nyt.fi: Levyarvio * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * Jokin on muuttumassa discogs.com -sivustolla Luokka:Stellan albumit Luokka:Vuoden 2011 albumit
Siinä kaikki

__NOTOC__ Siinä kaikki on Stella-yhtyeen kokoelmalevy ja viimeiseksi jäänyt albumi, joka julkaistiin 24. toukokuuta 2013. Albumi sisältää viisi uutta kappaletta. Albumi nousi Suomen virallisen listan sijalle 10. == Kappaleet == === CD 1 === # # # # # # # # # # # # # # # # # # === CD 2 === # # # # # # # # # # # # # # # # == Kokoonpano == * Marja Tahvanainen – laulu * Heikki Marttila – kitara, taustalaulu * Janne Sivonen – kitara, koskettimet * Tuomas Tahvanainen – basso * Matti Virkkunen – rummut, lyömäsoittimet === Tuotanto === * Minerva Pappi – masteroija * Riku Mattila – A&R; * Rami Mursula – kansikuva == Lähteet == == Aiheesta muualla == * Siinä kaikki discogs.com -sivustolla Luokka:Vuoden 2013 kokoelma-albumit Luokka:Stellan albumit
Vilho Piippo

Vilho Piippo -nimisiä henkilöitä ovat olleet: * Vilho Piippo (1888–1950), maanviljelijä, seppä ja kansanedustaja (SDP) * Vilho Piippo (1916–2000), kirjailija
HMS Audacious (1785)

HMS Audacious oli Britannian kuninkaallisen laivaston vuonna 1785 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 22. lokakuuta 1782 Rotherhithestä John Randall & Brentiltä, missä köli laskettiin elokuussa 1783. Se laskettiin vesille 23. heinäkuuta 1785 ja valmistui lokakuussa Deptfordissa ja Woolwichissa, joissa sen varustamiskustannukset olivat 11 850 puntaa. Alusta kunnostettiin ja varustettiin palvelukseen ottoa varten Chathamissa elokuusta 1791 alkaen 23. helmikuuta 1793 saakka.Winfield, Rif s. 80 == Palvelus == Alus otettiin palvelukseen helmikuussa 1792 Kanaalin laivastoon päällikkönään William Parker. Se osallistui 1.-2. elokuuta 1798 Abukirin taisteluun. Alus romutettiin elokuussa 1815. == Lähteet == * === Viitteet === Luokka:Arrogant- luokan linjalaivat
HMS Zealous (1785)

HMS Zealous oli Britannian kuninkaallisen laivaston vuonna 1785 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 19. kesäkuuta 1782 William Barnardilta Deptford Greenistä, missä köli laskettiin 1. joulukuuta. Se laskettiin vesille 25. kesäkuuta 1785 ja valmistui 21. elokuuta Woolwichissa, jossa aluksen varustamiskustannukset olivat 7 608 puntaa.Winfield, Rif s. 80 == Palvelus == Alus osallistui 1.-2. elokuuta 1798 Abukirin taisteluun, minkä jälkeen se oli mukana Aleksandrian saarrossa. Alus romutettiin joulukuussa 1816. == Lähteet == * === Viitteet === Luokka:Arrogant-luokan linjalaivat
Where Heaven Ends

Where Heaven Ends on suomalaisen LAB-yhtyeen albumi, joka julkaistiin 28. helmikuuta 2005. Suomen virallisella albumilistalla se oli parhaimmillaan sijalla 24. == Kappaleet == == Arvostelut == * Soundi: Soundi * Stara.fi: Stara.fi == Lähteet == == Aiheesta muualla == * Luokka:Vuoden 2005 albumit Luokka:LAB:n albumit
Devil Is a Girl

Devil Is A Girl on suomalaisen LAB-yhtyeen albumi, joka julkaistiin 21. lokakuuta 2002. Se oli Suomen virallisella albumilistalla parhaimmillaan sijalla 14. == Kappaleet == Kappaleet: == Kokoonpano == Kokoonpano: * Ana (laulu) * Splendid (kitara, kosketinsoittimet) * Johannes (kitara) * Kirka (bassokitara) * Masa (rummut) == Arvostelut == * Soundi: Soundi == Lähteet == == Aiheesta muualla == * Luokka:Vuoden 2002 albumit Luokka:LAB:n albumit
Porn Beautiful

Porn Beautiful on suomalaisen LAB-yhtyeen albumi, joka julkaistiin 13. maaliskuuta 2000. Suomen virallisella albumilistalla se oli parhaimmillaan sijalla 34. == Kappaleet == Kappaleet: == Kokoonpano == Kokoonpano: * Ana (laulu) * Splendid (kitara) * Johannes (kitara) * Kirka (bassokitara) * Masa (rummut) == Arvostelut == * Soundi: Soundi == Lähteet == == Aiheesta muualla == * Luokka:Vuoden 2000 esikoisalbumit Luokka:LAB:n albumit
HMS Goliath (1781)

HMS Goliath oli Britannian kuninkaallisen laivaston vuonna 1781 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 21. helmikuuta 1778 Deptfordin telakalta, missä rakennustöistä vastasi Adam Hayes. Köli laskettiin 10. huhtikuuta 1779. Alus laskettiin vesille 18. lokakuuta 1781 ja valmistui 2. tammikuuta 1782 Woolwichissa, jolloin sen valmistuskustannukset olivat 36 583 puntaa 11 shillinkiä ja 10 pennyä. Lisäksi varustamiskustannukset, jotka sisälsivät pohjan kuparoinnin, olivat 1 992 puntaa kymmenen shillinkiä ja viisi pennyä.Winfield, Rif s. 78 == Palvelus == Alus osallistui 1.-2. elokuuta 1798 Abukirin taisteluun. Alus romutettiin 1815. == Lähteet == * === Viitteet === Luokka:Arrogant-luokan linjalaivat
Johnny Russell

John Bright ”Johnny” Russell (23. tammikuuta 1940 – 3. heinäkuuta 2001) oli yhdysvaltalainen country-laulaja ja lauluntekijä, joka tunnettiin parhaiten ”Act Naturally” -kappaleen tekijänä. Sen levytti menestyksekkäästi Buck Owens vuonna 1963. Vuonna 1965 The Beatles julkaisi kappaleesta cover-version albumillaan Help!. Johnny Russellin muita lauluja ovat levyttäneet Burl Ives, Jim Reeves, Jerry Garcia, Dolly Parton, Emmylou Harris ja Linda Ronstadt. Russell menehtyi 61-vuotiaana diabeteksen aiheuttamiin komplikaatioihin. Luokka:Yhdysvaltalaiset countrymuusikot Luokka:Yhdysvaltalaiset lauluntekijät Luokka:Vuonna 1940 syntyneet Luokka:Vuonna 2001 kuolleet
Riverside Studios

Riverside Studios on vuonna 1975 perustettu tuotantostudio, teatteri ja omatoiminen elokuvateatteri Lontoon Hammersmithissä. Studio suljettiin saneerauksen vuoksi vuonna 2014, mutta se on tarkoitus avata uudestaan vuonna 2018. == Aiheesta muualla == *Virallinen sivusto Luokka:Hammersmith ja Fulhamin rakennukset ja rakennelmat Luokka:Elokuvastudiot
Temple-luokka

Temple-luokka oli Britannian kuninkaallisen laivaston kahden 68-tykkisen kolmannen luokan linjalaivan muodostama alusluokka, joka oli viimeinen tilattu 70-tykkisten suunnitelmien (HMS Vanguard eli 1745 Establishment) pohjalta tilattu. == Alukset == Luokan alusten aseistuksena oli alemmalla tykkikannella kaksikymmentäkuusi 32 naulan ja ylemmällä tykkikannella 28 kappaletta 18 naulan tykkejä. Lisäksi puolikannella oli kaksitoista ja etukannella kaksi 9 naulan tykkiä.Winfield, Rif s. 60 Temple-luokan linjalaivatWinfield, Rif s. 60-61 Nimi Telakka Kölinlasku Vesille Palvelus Kohtalo HMS Temple Hugh Blaydes, Kingston upon Hull 17. marraskuuta 1755 3. marraskuuta 1758 tammikuu 1759 haaksirikkoutunut 1762 HMS Conqueror John Barnard & John Turner, Harwich 9. helmikuuta 1757 24. toukokuuta 1758 toukokuu 1758 haaksirikkoutunut 1760 == Lähteet == * === Viitteet === *
Carmen Du Sautoy

Carmen Du Sautoy on palkittu pääosaesittäjä, joka on näytellyt brittiläisissä teattereissa vuodesta 1972 lähtien. Hän on näytellyt Royal Shakespeare Companyssä, Royal National Theatressä ja Lontoon West Endissä. Hän on esiintynyt myös Berliinissä, Madridissa, New Yorkissa, Sydneyssä ja Tokiossa sekä muualla. Du Sautoy on näytellyt muun muassa Maria I Gwendolenia Lucy Baileyn ohjaamassa näytelmässä The Importance of Being Earnest, Herodiasta Steven Berkoffin ohjaamassa Salomessa, kreivitär Ireneä Peter Hallin ohjaamassa näytelmässä Mind Millie for Me, Kleopatraa Bernand Milesin ja Ron Pemberin ohjaamassa Antoniuksessa ja Kleopatrassa, Miss Leightonia Trevor Nunnin ohjaamassa Once in a Lifetimessä, Myraa Alan Strachanin ohjaamassa Hayfeverissä, Abbieta Patrick Masonin ohjaamassa näytelmässä Intohimot jalavien varjossa, Ranskan prinsessaa John Bartonin ohjaamassa näytelmässä Turhaa lemmen touhua, Robin Lefevren ohjaamassa näytelmässä Candy Kisses, Elienaa Terry Handsin ohjaamassa Auringon lapsissa, Mrs Fainallia John Bartonin ohjaamassa The Way of the Worldissä, kurtisaania Trevor Nunnin ohjaamassa Erehdysten komediassa ja Lyia Viviania Wynn Jonesin ohjaamassa Peace in our Timessä. Du Sautoy on näytellyt myös lukuisissa brittiläisissä, eurooppalaisissa ja amerikkalaisissa elokuvissa. == Lähteet == == Aiheesta muualla == * Luokka:Brittiläiset näyttelijät Luokka:Elävät henkilöt Luokka:Syntymävuosi puuttuu
HMS Triumph (1764)

HMS Triumph oli Britannian kuninkaallisen laivaston vuonna 1764 vesillelaskettu Triumph-luokan 74-tykkinen kolmannen luokan linjalaiva. == Valmistus == Alus tilattiin 21. toukokuuta 1757 Woolwichin telakalta, jossa töistä vastasi Israel Pownoll toukokuuhun 1762 ja sen jälkeen Joseph Harris. Köli laskettiin 2. tammikuuta 1758. Alus laskettiin vesille 3. maaliskuuta 1764 ja valmistui 18. huhtikuuta, jolloin valmistuskustannukset olivat 33 252 puntaa kolme shillinkiä ja viisi pennyä.Winfield, Rif s. 61-62 == Palvelus == Alus poistettiin 1812 palveluksesta Plymouthissa siirrettynä reserviin. Se muutettiin lokakuuhun 1813 mennessä Plymouthissa sairaalalaivaksi Milfordiin nimellä Lazarette 7, joka romutettiin kesäkuussa 1850 Pembrokessa.Winfield, Rif s. 62 ==Lähteet== * === Viitteet === Luokka:Triumph-luokan linjalaivat
Chandra Bahadur Dangi

Chandra Bahadur Dangi (30. marraskuuta 1939 Nepal – 3. syyskuuta 2015 Yhdysvallat) (, ) oli nepalilainen mies, joka todettiin maailman lyhimmäksi mieheksi helmikuussa 2012 suoritetussa mittauksessa. Mittauksen mukaan Chandra oli 54,6 cm pitkä ja painoi 14,5 kg. Hän rikkoi täten aiemmin lyhimmäksi mieheksi todetun Gul Mohammedin ennätyksen 57 cm. Chandran lyhytkasvuisuus johtui kasvuhormonin puutteesta. == Lähteet == Luokka:Lyhytkasvuiset henkilöt Luokka:Nepalilaiset henkilöt Luokka:Vuonna 1939 syntyneet Luokka:Vuonna 2015 kuolleet
Hilaire de Chardonnet

Louis-Marie Hilaire Bernigaud de Chardonnet (1. toukokuuta 1839 Besançon – 11. maaliskuuta 1924 Pariisi)Hilaire de Chardonnet , Lycée Hilaire de Chardonnet. Viitattu 7.1.2016. oli ranskalainen kreivi ja kemisti, joka keksi ”keinosilkin” eli raionin valmistusmenetelmän. Tutkittuaan Louis Pasteurin apulaisena silkkiperhosia hän keksi samankaltaisen tavan valmistaa nitroselluloosasta ohutta ja taipuisaa kuitua, josta voitiin kehrätä lankaa ja kutoa silkkiä muistuttavia tekstiilejä. Chardonnet osallistui teini-iässä Faculté des Sciences de Besançonin tiedekursseihin ja suoritti bachelier- tutkinnon tieteissä 16-vuotiaana. Hän pääsi opiskelemaan École Impériale Polytechnique -oppilaitokseen vuonna 1859, jossa hänen opiskelijatovereihinsa kuului muun muassa tuleva kolmannen tasavallan presidentti Sadi Carnot. Tarinan mukaan Chardonnet teki keksintönsä Pasteurin laboratoriossa aluksi vahingossa, kaadettuaan kollodiumia eli nitroselluloosaliuosta laboratoriopöydälle ja jätettyään siivoamatta sitä. Kuivuttuaan neste oli muuttunut pitkiksi kuiduiksi.Hoffman, Linus & Grönholm, Maria: Konstsilke (rayon), Svenska Yle 12.07.2013. Viitattu 7.1.2016. Chardonnet kehitti muuntokuitujen valmistuksessa yhä käytettävän perusperiaatteen: puuselluloosa liuotetaan siirappimaiseksi liuokseksi, joka sitten ruiskutetaan kymmeniä tuhansia reikiä sisältävän kehruusuulakkeen läpi ja jähmetetään erillisiksi kuiduiksi.Inventory of synthetic fibers, Whole Earth 22.6.1997. Viitattu 7.1.2015. (Vaatii HighBeam-tilauksen) Hän patentoi menetelmän vuonna 1884,Hilaire Bernigaud, count de Chardonnet, Encyclopaedia Britannica. Viitattu 7.1.2016. sai siitä pääpalkinnon Pariisin vuoden 1889 maailmannäyttelyssä ja alkoi rakentaa synnyinkaupunkinsa Besançonin lähelle ensimmäistä tekosilkkitehdasta, joka valmistui 1898 Doubsjoen varrelle Prés de Vaux’hon. Samanlaisia tehtaita perustettiin sitten myös Sveitsiin, Belgiaan, Unkariin, Italiaan ja Britanniaan. Besançonissa on Chardonnet’n mukaan nimetty ammattikouluCFA Hilaire de Chardonnet. Viitattu 7.1.2016. ja Chalon-sur- Saônessa lukio.Bienvenue sur le site du lycée Hilaire de Chardonnet , Lycée Hilaire de Chardonnet. Viitattu 7.1.2016. ==Lähteet== ==Aiheesta muualla== *Perusteellinen selvitys Chardonnet’n käyttämästä tekniikasta Luokka:Ranskalaiset kemistit Luokka:Ranskalaiset kreivit Luokka:Ranskalaiset yritysjohtajat Luokka:Ranskan tiedeakatemian jäsenet Luokka:Vuonna 1839 syntyneet Luokka:Vuonna 1924 kuolleet
Rita Bergman

Rita Tuulikki Bergman (s. 28. elokuuta 1946 Helsinki) on suomalainen oopperalaulaja, äänialaltaan sopraano. Hän tuli vuonna 1975 kolmanneksi Lappeenrannan laulukilpailuissaParhaat kautta aikojen, Lappeenranta.fi . Hän toimi Sibelius-Akatemian opettajana vuoteen 1990, jolloin hän irtisanoutui ja muutti Saksaan. Hän palasi Suomeen 2005. Bergman opiskeli laulua Mirjam Helinin oppilaana Sibelius-Akatemiassa ja suoritti siellä kanttori-urkurin ja musiikinopettajan tutkinnot 1969 sekä lauludiplomin 1973. Häntä ovat opettaneet myös Luigi Ricci ja Erik Werba ja hän on osallistunut Gerald Mooren lied-kurssille Tukholmassa. Opintojen jälkeen hän aloitti työuransa Helsingin Matteuksen seurakunnan kanttori-urkurina 1969–1975. Ensikonserttinsa hän piti 1975 Helsingissä. Oopperoissa hän esiintyi pirteänä komediennenä ja lyyrisenä sopraanona esimerkiksi Kansallisoopperan Figaron häiden Susannana ja Savonlinnan oopperajuhlien Taikahuilun Papagenana. Sibelius-Akatemian lehtorina hän työskenteli 1982–1992. Bergman johti Saksassa Karlsruhen vanhinta mieskuoroa. Hän elätti itsensä Saksassa freelance-laulajana, konsertoi, opetti, esiintyi tilaisuuksissa. Suomeen hän palasi saatuaan Pernajasta vakituisen kanttorin viran. Hän suunnitteli palaavansa Saksaan, mutta käynti jäi lyhyeksi ja hän asuu jälleen Suomessa. Hän toimi Lapinjärven suomalaisen seurakunnan vt. kanttorina vuoden 2015 loppuun, jolloin hän muutti Paraisille. Nykyään Bergman asuu ja työskentelee Helsingissä. Hänen entinen puolisonsa on oopperalaulaja Martti Wallén, jonka kanssa hän oli avioliitossa 1972–1982. Heidän lapsensa ovat baritoni Herman Wallén ja mezzosopraano Ida Wallén. == Lähteet == Luokka:Suomalaiset oopperalaulajat Luokka:vuonna 1946 syntyneet Luokka:Elävät henkilöt
Ivan Aramilev

Ivan Andrejevitš Aramilev (, oikealta sukunimeltään Zyrjanov, Зыря́нов; 1896 – 11. huhtikuuta 1954 Moskova) oli neuvostovenäläinen kirjailija. Ivan Aramilev syntyi talonpojan perheeseen luoteis-Uralilla. Hän osallistui ensimmäiseen maailmansotaan ja Venäjän kansalaissotaan. Aramilev valmistui Moskovan yliopiston filologisesta tiedekunnasta ja alkoi julkaista teoksiaan 1920-luvun puolivälissä. Romaani Junost Matveja (”Matvein nuoruus”, 1941) kuvaa vallankumousta edeltävää Uralia. Aramilevin kertomusten aiheita ovat metsästys ja luonto. ==Suomennettuja teoksia== * Metsästäjän poluilla. Suom. Alli Airola. Petroskoi: Karjalan ASNT:n valtion kustannusliike, 1958. * Metsästystä taigalla. Saksankielisestä laitoksesta suom. Asko Kaikusalo. Helsinki: Aalto, 1965. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1896 syntyneet Luokka:Vuonna 1954 kuolleet
Polina Kalsina

Polina Olegovna Kalsina (o.s. Medvedeva, , s. 20. maaliskuuta 1989 Nižni Tagil) on venäläinen maastohiihtäjä. Kalsina on 172 senttimetriä pitkä ja painaa 59 kilogrammaa.http://www.eurosport.co.uk/cross-country-skiing/polina- kalsina_prs133245/person.shtml Kalsina debytoi maailmancupissa maaliskuussa 2010 Drammenin sprintissä sijoittuen sijalle 29. Näin ollen hän saavutti heti ensimmäiset maailmancupin pisteensä. Kalsinan paras sijoitus maailmancupin osakilpailussa on seitsemäs tila marraskuussa 2011 Roglan 10 kilometrin yhteislähtökilpailusta. Alle 23-vuotiaiden MM-kilpailuista Kalsinalla on yksi hopea vuodelta 2012 10 kilometrin perinteisen hiihtotavan kilpailusta. Lahden MM-kilpailuissa 2017 hän sijoittui yhdistelmäkilpailussa 14:nneksi. == Lähteet == Luokka:Venäläiset maastohiihtäjät Luokka:Vuonna 1989 syntyneet Luokka:Elävät henkilöt
Phang Ngan lahti

Phang Ngan lahti () on Andamaanienmeren lahti Thaimaassa. Phang Ngan lahti tunnetaan luonnonkauneudestaan, etenkin Khow-Ping-Kanin, Ko Panyin, Ko Tapun ja Tham Lotin saarista. Alueen kivimuodostumat ovat kuulu nähtävyys. == Luonto ja ilmasto == Lahden ilmasto on trooppisen merellinen. Alueen sademäärät ovat runsaita ja lämpötila korkea ympäri vuoden. Vuosina 1961–1990 keskimääräinen sademäärä vuosittain oli 3 560,5 millimetriä ja 189 sadepäivää. Lämpötila oli 23–32 °C, suhteellinen ilmankosteus 83 prosenttia. Lahti on lämmin, matala ja ravinteikas, joten siellä elää paljon planktonia. Tämän vuoksi se on monille lajeille hyvä pesimäpaikka. == Kansallispuisto == Alueelle muodostettiin vuonna 1974 Sri Phang Ngan metsäpuisto. Vuonna 1981 suojelualue nostettiin kansallispuistoksi ja nykyinen Ao Phang-ngan kansallispuisto perustettiin. Kansallispuiston pinta-ala on 400 neliökilometriä ja se on Thaimaan laajin alkuperäistilassa säilynyt mangrovemetsä. Yli 80 prosenttia puistosta on Andamaanienmerta. Puistossa on yli 42 saarta. Alueella elää 120 eri lintulajia, 27 nisäkäslajia, 26 matelijalajia, 24 kalalajia, 15 rapulajia, 14 katkarapulajia ja neljä sammakkolajia. == Lähteet == Luokka:Intian valtameren lahdet Luokka:Thaimaan maantiede
Miki Kuusi

Mikko ”Miki” Akseli Kuusi (s. 25. syyskuuta 1989 Helsinki) on suomalainen startup-yrittäjä. Vuodesta 2014 alkaen hän on toiminut perustamansa ruokalähettipalveluita välittävän teknologiayritys Woltin toimitusjohtajana.https://www.linkedin.com/in/mikikuusi/ Toukokuussa 2022 yhdysvaltalaisen verkkotilaus ja ruokakuriiripalveluyritys DoorDashin ja Woltin välisen yrityskaupan toteuduttua Kuusi otti vastuulleen lisäksi DoorDashin Yhdysvaltain ulkopuolisen kansainvälisen liiketoiminnan sekä liittyi yhtiön johtoryhmään. Kuusi tunnetaan yhtenä kasvuyritystapahtuma Slushin perustajista. Hän toimi tapahtuman ensimmäisenä toimitusjohtajana vuodesta 2011 vuoteen 2015, jolloin hän siirtyi kokonaan Woltin pariin. Ennen DoorDash-yrityskaupan julkistamista marraskuussa 2021 Wolt oli kerännyt 856 miljoonaa euroa sijoituspääomaa. Aiemmin Kuusi on työskennellyt muun muassa peliyhtiö Supercellillä liiketoiminta-analyytikkona. Hän kirjoitti ylioppilaaksi Helsingin Suomalaisesta Yhteiskoulusta vuonna 2008 ja opiskeli tämän jälkeen rahoitusta Aalto-yliopiston kauppakorkeakoulussa.https://issuu.com/syk1886/docs/vuosikertomus/1?ff (sivu 106) Wired nimesi syyskuussa 2015 Kuusen Euroopan sadan vaikutusvaltaisimman teknologiavaikuttajan listan sijalle 32. Kuusi nimettiin myös tammikuussa 2016 talouslehti Forbesin 30 merkittävimmän alle 30-vuotiaan kuluttajateknologia- alan vaikuttajan joukkoon. Kuusen luottamustoimiin kuuluu mm. hallitusjäsenyys Suomen startup-yhteisö ry:ssä. Kuusi kuuluu suomalaiseen Granfeltin aatelissukuun. == Lähteet == Luokka:Suomalaiset yrittäjät Luokka:Suomalaiset aateliset Luokka:Vuonna 1989 syntyneet Luokka:Elävät henkilöt
Ko Tapu

Ko Tapu () on saari Phang Ngan lahdella Thaimaassa. Se näkyy elokuvassa 007 ja kultainen ase (1974), minkä myötä saaresta tuli nähtävyys. Ko Tapu on erikoisen muotoinen, sillä se levenee ylöspäin. Saaren läheisyyteen meneminen on kielletty. Saaren nimi tarkoittaa naulasaarta. Sen vieressä sijaitsee toinen turistikohde, Khow-Ping-Kanin saari. Kumpikin saari tunnetaan nimellä ”James Bond Island”. == Lähteet == == Aiheesta muualla == Luokka:James Bond Luokka:Thaimaan saaret
Even Northug

Even Northug (s. 26. syyskuuta 1995) on norjalainen maastohiihtäjä. Hän edustaa Strindheim IL:ää. Northug on saavuttanut parhaat tuloksensa sprinttikisoissa. Northug kilpaili maailmancupissa ensimmäisen kerran 11. maaliskuuta 2015 Drammenissa perinteisen hiihtotavan sprintissä, jossa hänen sijoituksensa oli 47:s. Ensimmäisen pistesijansa hän saavutti oltuaan vastaavassa kilpailussa vuotta myöhemmin kahdeksas. Ensimmäisen palkintosijansa hän saavutti oltuaan toinen Rukan perinteisen sprintissä marraskuussa 2022. Hän oli samalla kaudella kolmas Lillehammerin vapaan hiihtotavan sprintissä. Maaliskuussa 2023 hän sijoittui kolmanneksi Tallinnan vapaan hiihtotavan sprintissä. Sprintticupissa hän oli kolmas. Tammikuussa 2024 hän sijoittui kolmanneksi Oberhofin perinteisen hiihtotavan sprintissä. Maaliskuussa 2024 hän sijoittui kolmanneksi Drammenin perinteisen hiihtotavan sprintissä. Joulukuussa 2024 hän sijoittui toiseksi Lillehammerin vapaan hiihtotavan sprintissä. Tammikuussa 2025 hän sijoittui Val di Fiemmen perinteisen hiihtotavan sprintissä toiseksi. Hän sijoittui kolmanneksi Cognen perinteisen hiihtotavan sprintissä helmikuussa 2025. Skandinavia Cupissa Northug on saavuttanut kaksi palkintopallisijaa. Hän oli kolmas perinteisen hiihtotavan sprintissä Joulumäessä 24. helmikuuta 2015 ja voitti vastaavan kilpailun Östersundissa 9. tammikuuta 2016. Northug oli mukana juniorien MM- kilpailuissa Val di Fiemmessä 2014. Hänen ainoa kilpailumatkansa oli vapaan hiihtotavan sprintti, jossa hän sijoittui yhdeksänneksi. Planican MM- kilpailuissa 2023 hän oli perinteisen hiihtotavan sprintissä seitsemäs. Northugin vanhemmat veljet Petter Northug (s. 1986) ja Tomas Northug (s. 1990) ovat myös hiihtäjiä. == Lähteet == == Aiheesta muualla == Luokka:Norjalaiset maastohiihtäjät Luokka:Vuonna 1995 syntyneet Luokka:Elävät henkilöt
Stepan Zlobin

Stepan Pavlovitš Zlobin (, 24. marraskuuta 1903 Moskova – 15. syyskuuta 1965 Moskova) oli venäläinen neuvostokirjailija. Stepan Zlobin valmistui kirjallisuus- ja taideinstituutista ja työskenteli opettajana. Hän julkaisi ensimmäiset teoksensa vuonna 1924. Zlobin tunnetaan parhaiten yksityiskohdiltaan todenmukaisista historiallisista romaaneistaan. Niistä Salavat Julajev (1929, uudistetut versiot 1941 ja 1953) kuvaa baškiirien vapaustaistelua 1700-luvun lopussa. Romaanin Ostrov Bujan (”Bujanin saari”, 1948) aiheena on Pihkovan alimpien kansankerrosten kapina vuonna 1650. Stepan Razinin johtamasta talonpoikien kansannoususta kertova romaani Stepan Razin (1951) sai Stalin-palkinnon. Zlobin oli toisen maailmansodan aikana vähän aikaa sotavankina. Kokemuksiensa pohjalta hän kirjoitti vankileirikuvauksen Propavšie bez vesti (”Kadonneet”, 1962). ==Suomennettu teos== * Salavat Julajev. Petroskoi: Karjalais-suomalaisen SNT:n valtion kustannusliike, 1941. ==Lähteet== ==Aiheesta muualla== * Stepan Zlobinin teoksia Lib.ru -sivustolla Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1903 syntyneet Luokka:Vuonna 1965 kuolleet
Niskoslampi

Niskoslampi on Pirkanmaalla Kihniössä Niskoksessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Niskoslampi on osa Nerkoonjärven valuma-aluetta. == Maantietoa == Lammen pituus on 850 metriä, leveys 750 metriä ja sen pinta-ala on 36 hehtaaria. Se sijaitsee Niskoksen kylässä peltojen keskellä. Sen suurin tulo- oja on Launosluoma, joka laskee Launoslammesta ja tuo soiden ja turvetuotantoalueiden vettä. Eteläpäähän laskeva oja tuo Iso Kivinevan ja sen lähisoiden vettä. Länsipäähän laskeva oja on Sikokankaan soiden laskuoja. Niskoslammen oma Nerkoonjärveen laskeva laskuoja on käytännössä kanava, koska järvien vedenpinnat ovat yhtä korkealla. Niskoslampi on kaksiosainen lampi, jossa pohjoisallas on 720 metriä pitkä ja 520 metriä leveä. Eteläisen altaan mitat ovat 850 metriä ja 250 metriä ja siihen johtaa 150 metriä leveä salmi. Altaan itäistä osaa kutsutaan Haaralahdeksi. Salmen vasen ranta on Kipotosniemi ja sen edustalla on salmessa kaksi saarta. Toisen saaren nimi on Sikkasaari ja se on 40 metriä pitkä. Toinen saari on nimetön, mutta se on lähes yhtä suuri. Lampi on matala ja vain puolet sen pohjoisosan pinta-alasta on yli 1,5 metriä syvää. Syvin kohta on 2,8 metriä. Eteläosan syvin kohta on 0,8 metriä. Rantaviivan pituus on 4,3 kilometriä. Sen rannan läheisyydessä sijaitsee yhdeksän maatilaa ja niiden pellot. Vain Haaralahden perukka ja Launosluoman suu ovat suota. Rannoille on rakennettu alle kymmenen vapaa-ajan asuntoa. Kaikille asunnoille johtaa tiet yhdystieltä 3350 ja 3352. == Kunnostus == Vapo aikoo kunnostaa Launoslammen, Niskoslammen ja Nerkoonjärven Viinamäen lahden ruoppaamalla niistä turvetuotannossa syntyneitä sedimenttejä pois. == Historiaa == Nerkoojärvi laskettiin 1930–1940-lukujen vaiheessa ja järvenlaskussa vedenpinta aleni 70–80 senttimetriä. Koska Niskoslammen ja Nerkoojärven vedenpinnat ovat nykyäänkin yhtä korkealla, ovat ne todennäköisesto olleet sitä myös ennen pinnanlaskua. Pinnanlaskun vaikutukset erottaa vertaamalla Kihniön vanhaa 1800-luvun pitäjänkarttaa nykykarttoihin. Vähäisen pinnanlaskun vaikutuksia huomaa parhaiten vertaamalla vanhaa Haaralahden rantaviivan kulkua nykyiseen. Pitäjänkartassa lammen nimi kirjoitettiin "Niskaslampi". == Lähteet == Luokka:Nerkoonjärven valuma-alue Luokka:Kihniön järvet
Launoslampi (Kihniö)

Launoslampi on Pirkanmaalla Kihniössä Niskoksessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Launoslampi on osa Nerkoonjärven valuma-aluetta. == Maantietoa == Lammen pituus on 200 metriä, leveys 150 metriä ja sen pinta-ala on 1,8 hehtaaria. Se sijaitsee suolla peltoalueen reunalla. Siihen laskee kolme ojaa, joista yksi tuo idästä Pahkanevan turvetuotantoalueen ja toinen pohjoisesta Aitonevan metsien ja Rooppisuon vettä lampeen. Lammen laskuoja on nimeltään Launosluoma ja se laskee 1,3 kilometrin päässä ensin Niskoslampeen ja sen jälkeen Nerkoonjärveen. Rantaviivan pituus on 750 metriä eikä rannoille ole rakennettu mitään. Yhdystie 3352 ohittaa sen 300 metrin päästä, mutta lammelle ei johda teitä. == Kunnostus == Vapo aikoo kunnostaa Launoslammen, Niskoslammen ja Nerkoonjärven Viinamäen lahden ruoppaamalla niistä turvetuotannossa syntyneitä sedimenttejä pois. == Lähteet == Luokka:Nerkoonjärven valuma-alue Luokka:Kihniön järvet
The Peninsula Hong Kong

The Peninsula Hong Kong () on hotelli Hongkongissa Kiinassa. The Peninsula Hong Kong perustettiin vuonna 1928, ja se on Hongkongin vanhin hotelli. Hotelli tunnetaan Rolls-Royceistaan, joita sillä on ollut vuodesta 1970 lähtien, kun se osti seitsemän Silver Shadow -mallin autoa. Hotellin autot ovat suosittu nähtävyys, ja ne näkyivät James Bond -elokuvassa 007 ja kultainen ase vuonna 1974. == Lähteet == == Aiheesta muualla == Luokka:Hongkongin hotellit
Hirvijärvi (Kihniö)

Hirvijärvi on Pirkanmaalla Kihniössä ja Parkanossa Hirviperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hirvijärvi on osa Nerkoonjärven valuma-aluetta. == Maantietoa == Järven pituus on 1,4 kilometriä, leveys 550 metriä ja sen pinta- ala on 31 hehtaaria. Se sijaitsee Kihniön ja Parkanon välisellä rajalla Parkanon Hirviperällä, joka on suoperäistä metsämaata. Aivan järven vieressä sijaitsevat Hirvinevan ja Kirjasnevan turvetuotantojalueet. Järven ympäristö on tiheästi ojitettua suota, josta osa Selkänevan ja Vähä Saarinevan suo- ojista laskee suoraan järveen. Itäpuolelta Kirjaslammen vedet kulkeutuvat Hirvijärveen. Järven oma laskioja on Hirvijoki, joka laskee 7 kilometrin jälkeen Nerkoonjärven hirvilahteen. Hirvijärven rantaviiva on 3,8 kilometriä pitkä. Järven länsiranta on kovaa metsämaata, mutta muuta rannat ovat metsäistä suota tai avosuota. Rannoille tai rannan läheisyyteen on rakennettu alle kymmenen vapaa-ajan asuntoa. Niille johtaa tiet yhdysteiltä 13357, joka erkanee Etelä-Nerkoossa valtatiestä 23. Kuntien välinen raja ylittää mutkakisena järven Pettuvuoren pohjoispuolelta siten, että yli puolet jää Parkanon puolelle. == Historiaa == Vanhasta 1800-luvun pitäjänkartasta näkyy, kuinka järven laskuojan ympäristö on avattu niityiksi ja on jonkin talon nautintaa. Samat merkinnät koskevat Kirjaslammen laskuojaa, joka laskee Hirvijärven itärantaan. == Lähteet == Luokka:Nerkoonjärven valuma-alue Luokka:Kihniön järvet Luokka:Parkanon järvet
Konstantin Vorobjov

Konstantin Dmitrijevitš Vorobjov (, 24. syyskuuta 1919 Kurskin alueen Medvenkan piirin Nižni Reutetsin kylä, Venäjä – 2. maaliskuuta 1975 Vilna, Liettua) oli neuvostovenäläinen kirjailija. Konstantin Vorobjov syntyi talonpoikaisperheeseen. Hän toimi piirilehden kirjeenvaihtajana ja muutti sitten Moskovaan, jossa työskenteli tehdaslehden sihteerinä ja valmistui keskikoulusta. Vuonna 1938 Vorobjov kutsuttiin armeijaan, minkä jälkeen hän työskenteli sota-akatemian lehdessä ja opiskeli sotakoulussa. Toisen maailmansodan aikana Vorobjov joutui vangiksi, pakeni kahdesti ja toimi partisaanijoukkueen komentajana. Päästyään armeijasta hän muutti Liettuaan Vilnaan, jossa hän työskenteli kauppaliikkeissä ja kirjoitti Liettuan sodanjälkeistä maaseutua kuvaavan pienoisromaanin Hyvästi syrjäkylät (Poslednije hutora, julkaistu 1958). Vorobjovin kertomuksia julkaistiin lehdissä, ja vuonna 1956 Vilnassa ilmestyi ensimmäinen kertomuskokoelma Podsnežnik (”Lumikello”). Vuoteen 1961 saakka kirjailija työskenteli Sovetskaja Litva -lehden toimittajana. 1960-luvun alussa Vorobjov alkoi kirjoittaa realistisia sotakuvauksia. Niistä tunnetuimpia on pienoisromaani Ubity pod Moskvoi (”Saaneet surmansa Moskovan luona”), joka julkaistiin Novyi mir -lehdessä vuonna 1963. Vorobjov kirjoitti myös omaan lapsuuteensa ja nuoruuteensa perustuvia maaseutukuvauksia, joista romaani Drug moi Momitš (”Ystäväni Momitš”) ilmestyi kokonaisuudessaan vasta vuonna 1988. Myöhempiä teoksia ovat pienoisromaani Vot prišol velikan (”Kas jättiläinen tuli”, 1971) ja keskeneräiseksi jäänyt romaani I vsemu rodu tvojemu (”Ja koko suvullesi”). ==Suomennettu teos== * Hyvästi syrjäkylät (Poslednie hutora). Suom. Vuokko Ahveninen. Moskova: Vieraskielisen kirjallisuuden kustannusliike, 1962. ==Lähteet== ==Aiheesta muualla== * Konstantin Vorobjovin teoksia Lib.ru -sivustolla Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1919 syntyneet Luokka:Vuonna 1975 kuolleet
Nakfa

Nakfa (tigrinjaksi ናቕፋ, IPA: [naxʼfa]) on pieni kaupunki Eritrean Pohjoisen Punaisenmeren alueella (Zoba Seménawi-Qeyh-Bahri). Nakfa on myös yksi kymmenestä Pohjoisen Punaisenmeren alueen alialueesta (Nus-Zoba). Nakfan kaupunki sijaitsee linnuntietä noin 155 kilometriä pääkaupunki Asmarasta pohjoiseen ja noin 157 kilometriä aluekeskus Massawasta luoteeseen. Sudanin raja on linnuntietä noin 103 kilometrin päässä luoteessa ja Punainenmeri 70 kilometriä kaupungista itään. Maanteitse etäisyydet ovat edellä kuvattua pidempiä. Nakfa oli vuoteen 1996 asti Eritrean Sahelin provinssin keskus. Sahelin provinssi oli yksi kymmenestä Eritrean provinssista (awraja), mikä aluejako pohjautui varhaisempaan, Italian siirtomaahallinnon (1890–1941) käyttämään aluejakoon (commissariati). Eritrean rahayksikkö, Eritrean nakfa on saanut nimensä kaupungin mukaan. ==Lähteet== == Aiheesta muualla == Luokka:Eritrean kaupungit
Nukkekaappi ja muita kertomuksia

Nukkekaappi ja muita kertomuksia () on Tove Janssonin novellikokoelma vuodelta 1978. Siihen sisältyvät novellit Aikakäsite; Apina; Kertomus Hilosta, Havaijilta; Kukkalapsi; Lokomotiivi; Muisto uudesta maasta; Nukkekaappi; Päärooli; Sarjakuvapiirtäjä; Suuri matka; Taidetta luonnossa ja White Lady. Novellit käsittelevät ihmisten hyväksikäyttöä, elämää taiteen ehdoilla, ihmisten mielipuolisuutta ja yksinäisyyttä. Jansson omisti kirjan ystävälleen Pentti Eistolalle. Eila Pennasen suomennos ilmestyi 1980. == Lähteet == Luokka:Tove Janssonin teokset Luokka:Suomalaiset novellikokoelmat Luokka:Vuoden 1978 kirjat
Bror Serlachius

Bror Gustaf Gabriel Serlachius (14. helmikuuta 1907 Jyväskylä – 8. helmikuuta 1987 HelsinkiKuolleita (maksullinen artikkeli) Helsingin Sanomat 10.2.1987, HS Aikakone. Viitattu 3.5.2018.) oli suomalainen vuorineuvos (1966) ja Tervakoski Oy:n toimitusjohtaja 1939–1973.Facta 2001, WSOY 1985, 14. osa, palsta 606 Serlachius kirjoitti ylioppilaaksi 1926, opiskeli College of Technologyssa Manchesterissa 1927–1929 ja Ingenieurschule zur Altenburgissa Thüringenissä 1929–1930. Hän teki opintomatkoja Amerikan mantereelle, Australiaan ja Aasiaan 1938–1960. Hän oli Kankaan paperi Oy:n apulaisinsinööri 1932–1933, konttoripäällikkö 1933–1938, Tervakoski Oy:n apulaisjohtaja 1938–1939 ja toimitusjohtaja 1939–1973.Kuka kukin on 1978 (Runeberg.org) Hän oli G. A. Serlachius Oy:n hallituksen jäsen vuodesta 1935 ja sen puheenjohtaja vuosina 1980–1986, ja kuului myös Tammer Tehtaiden ja Pohjolan Voiman johtokuntiin sekä Kemi Oy:n ja Paperitehtaitten yhdistyksen hallintoneuvostoihin. Lisäksi hän oli Janakkalan kunnanhallituksen jäsen 1947–1950. ==Yksityiselämä== Serlachiuksen isä oli vuorineuvos Gösta Serlachius. ==Katso myös== *Serlachius (suku) == Lähteet == Luokka:Vuorineuvokset Luokka:Suomalaiset yritysjohtajat Luokka:Vuonna 1907 syntyneet Luokka:Vuonna 1987 kuolleet
Ánna Synodinoú

Ánna Synodinoú (, 21. marraskuuta 1927 – 7. tammikuuta 2016) oli kreikkalainen näyttelijä ja poliitikko. Synodinoú syntyi Loutrákissa, Kreikassa. Hän opiskeli Kreikan kansallisteatterin teatterikoulussa (Dramatikí Scholí tou Ethnikoú Theátrou) Ateenassa näyttelemistä ja hänet tunnetaan erityisesti antiikin Kreikan teatterikappaleista. Hän voitti kahdesti Kotopoúli- teatteripalkinnon. Hän loi myös uraa valkokankaalla sekä televisiosarjanäyttelijänä. Synodinoú valittiin Kreikan parlamenttiin keskustaoikeistolaisen Uusi demokratia -puolueen listoilta vuonna 1974 ja piti paikkansa aika vuoteen 1990 saakka. == Filmografia == * Thanasákis o Politevómenos (1954) * Dollária kai Óneira (1956) * O Ánthropos tou Traínou (1958) * The 300 Spartans (1962) * Iléktra (1962) == Lähteet == Luokka:Kreikkalaiset näyttelijät Luokka:Kreikkalaiset poliitikot Luokka:Vuonna 1927 syntyneet Luokka:Vuonna 2016 kuolleet
Jorma Serlachius

Jorma Olavi Serlachius (27. helmikuuta 1908 Hämeenlinna – 3. joulukuuta 1969 Helsinki)Kuolleita (maksullinen artikkeli) Helsingin Sanomat 5.12.1969, HS Aikakone. Viitattu 9.3.2018. oli suomalainen mekaanisen teknologian professori. Serlachius kirjoitti ylioppilaaksi 1926, valmistui diplomi- insinööriksi 1933 ja opiskeli Tukholman teknillisessä korkeakoulussa. Hän oli Tampereen Pellava- ja Rauta-Teollisuus Osake-Yhtiön Tampereen konepajan apulaistyöpajainsinööri, lentokonemoottoriosaston johtaja ja apulaiskäytönjohtaja 1933–1944, Sotevan metalliteollisuusosaston päällikkö ja teknillinen johtaja 1944–1948, Teknillisen korkeakoulun mekaanisen teknologian professori vuodesta 1946, Metexin toimitusjohtaja 1948–1951, sitten teknillinen johtaja ja sijaistoimitusjohtaja.Kuka kukin on 1978 (Runeberg.org) Serlachius kuului Suomen valtuuskuntaan useissa kauppasopimusneuvotteluissa vuosina 1945–1955. Hän oli Suomen Työn Liiton puheenjohtaja vuosina 1953–1959 ja kuului Suomen Standardisoimisliiton johtokuntaan. == Lähteet == Luokka:Suomalaiset insinöörit Luokka:Suomalaiset yritysjohtajat‎ Luokka:Suomalaiset professorit Luokka:Teknillisen korkeakoulun professorit Luokka:Vuonna 1908 syntyneet Luokka:Vuonna 1969 kuolleet
Amandine Henry

Amandine Chantal Henry (s. 28. syyskuuta 1989 Lille) on ranskalainen jalkapalloilija, joka edustaa yhdysvaltalaista Angel Cityä. Pelipaikaltaan Henry on puolustava keskikenttäpelaaja. == Ura == === Seurajoukkueura === Henry aloitti uransa vuonna 2004 Hénin-Beaumontissa, jossa hän pelasi 20 ottelua tehden 11 maalia. Vuodet 2005–2007 Henry pelasi CNFE Clairefontainessa 32 ottelua tehden 22 maalia. Vuodesta 2007 alkaen Henry on edustanut pääasiassa Olympique Lyonnais'ta. Hän on voittanut joukkueen kanssa Mestarien liigan neljä kertaa kausilla 2010–2011, 2011–2012, 2015–2016, 2017–2018, 2018–2019, 2019–2020 ja 2021–2022, Ranskan pääsarjan 14 kertaa ja Ranskan cupin seitsemän kertaa.http://nr.soccerway.com/players/amandine-henry/19707/ === Maajoukkueura === Henry edusti Ranskan alle 20-vuotiaiden maajoukkuetta vuoden 2006 MM-kilpailuissa.http://www.fifa.com/fifa-tournaments/players- coaches/people=254965/ Ranskan maajoukkueessa hän teki debyyttinsä vuonna 2009. Henry kuului Ranskan joukkueeseen vuoden 2015 MM-kilpailuissa Kanadassa, jossa hänet palkittiin turnauksen toiseksi parhaimman pelaajan Silver Ball -palkinnolla ja nimettiin turnauksen tähdistökentälliseen. MM-kilpailuissa 2019 hän pelasi joukkueensa kapteenina kaikki viisi ottelua alusta loppuun ja teki kaksi maalia. Hän on pelannut Ranskan paidassa myös vuosien 2009, 2013 ja 2017 EM-kilpailuissa. Henry valittiin vuoden 2023 MM-kilpailuihin mutta hän joutui jäämään pois jalkavamman vuoksi. == Saavutukset == Seurajoukkuetasolla * Mestarien liiga: 2010–2011, 2011–2012, 2015–2016, 2017–2018, 2018–2019, 2019–2020, 2021–2022 * Division 1 Féminine: 2007–2008, 2008–2009, 2009–2010, 2010–2011, 2011–2012, 2012–2013, 2013–2014, 2014–2015, 2015–2016, 2017–2018, 2018–2019, 2019–2020, 2021–2022, 2022–2023 * Ranskan cup: 2011–2012, 2012–2013, 2013–2014, 2014–2015, 2015–2016, 2018–2019, 2019–2020 Henkilökohtainen * Vuoden 2015 MM-kilpailuiden toiseksi parhaan pelaajan Silver Ball -palkinto * Vuoden 2015 MM-kilpailuiden tähdistöjoukkueessa == Lähteet == == Aiheesta muualla == Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Demarai Gray

Demarai Ramelle Gray (s. 28. kesäkuuta 1996 Birmingham) on englantilais- jamaikalainen jalkapalloilija, joka edustaa saudiarabialaista Al-Ettifaqia. Hän on aiemmin pelannut Englannin Valioliigaa Leicester Cityssä ja Evertonissa sekä Saksan Bundesliigaa Bayer 04 Leverkusenissa. Oikeajalkainen Gray on pelipaikaltaan vasen laitahyökkääjä. == Ura == === Seurajoukkueura === Gray on Birmingham Cityn kasvatti. Hän debytoi seuran edustusjoukkueessa kaudella 2013–2014, jolloin hän pelasi seitsemässä Englannin mestaruussarjan ottelussa tehden yhden maalin.http://nr.soccerway.com/players/demarai-gray/317144/ Seuraavalla kaudella hän teki 41 ottelussa kuusi maalia. Yhteensä Gray pelasi Birminghamin paidassa 72 ottelua tehden kahdeksan maalia. Tammikuussa 2016 Gray siirtyi Valioliigan Leicester Cityyn. Kevätkaudella 2016 hän pelasi 12 Valioliigan ottelua Leicesterin voittaessa liigamestaruuden. Seuraavina kausina hän pelasi liigassa 30, 35 ja 34 ottelua ja teki niissä vastaavasti yhden, kolme ja neljä maalia. Kaudella 2019–2020 hän teki 21 liigaottelussa kaksi maalia. Seuraavalla kaudella hän pelasi vain yhdessä sarjaottelussa. Mestarien liigassa hän pelasi viisi ottelua kaudella 2016–2017. Gray siirtyi Bundesliigan Bayer 04 Leverkuseniin 1,8 miljoonan punnan siirtosummalla tammikuussa 2021. Kevätkauden aikana hän pelasi kymmenen Bundesliigan ottelua, joissa hän teki yhden maalin ensimmäisessä liigaottelussaan VfB Stuttgartia vastaan, ja kaksi Eurooppa-liigan ottelua. Kesällä 2021 Gray siirtyi englantilaisseura Evertoniin. Hän pelasi kaudella 2021–2022 Valioliigassa 34 ottelua ja teki niissä viisi maalia, jotka kaikki ennen vuodenvaihdetta. Kaudella 2022–2023 hän pelasi 33 valioliigaottelua ja teki niissä neljä maalia. === Maajoukkueura === Gray edusti Englantia nuorten maajoukkueissa. Hän pelasi alle 21-vuotiaiden EM-kilpailuissa vuosina 2017 ja 2019. Gray on pelannut Jamaikan miesten maajoukkueessa vuodesta 2023. Hän pelasi viisi ottelua kesä-heinäkuussa 2023 CONCACAF Gold Cupissa, jossa Jamaika ylsi välieriin, ja teki kaksi maalia alkulohko-ottelussa Trinidad ja Tobagoa vastaan. Syys-lokakuussa 2023 Gray pelasi neljä ottelua CONCACAF:in Kansojen liigassa ja teki kolmessa niistä maalin, kotiottelussa Hondurasia sekä vierasotteluissa Grenadaa ja Haitia vastaan. == Lähteet == Luokka:Englantilaiset jalkapalloilijat Luokka:Jamaikalaiset jalkapalloilijat Luokka:Vuonna 1996 syntyneet Luokka:Elävät henkilöt
Mangopuut

Mangopuut eli mangot (Mangifera) on kasvisuku, joka kuuluu sumakkikasvien heimoon. Mangopuut ovat trooppisen Aasian ainavihantia puita. Niiden hedelmät ovat syötäviä, ja lajeista mangoa (Mangifera indica) kasvatetaan laajalti hedelmäpuuna. == Tuntomerkit == Mangopuut ovat ainavihantia puita. Lehdet ovat yksinkertaisia, ruodillisia ja ehyitä. Mangopuut ovat andromonoeekkisiä, mikä tarkoittaa samassa kasviyksilössä ja mangopuiden tapauksessa myös samassa kukinnossa olevan sekä kaksineuvoisia kukkia että yksineuvoisia hedekukkia. Kukat ovat neli- tai viisilukuisia. Hedelmät ovat luumarjoja. == Levinneisyys == Kaikki mangopuut kasvavat luonnonvaraisina Aasian trooppisissa osissa. Mangoa kasvatetaan nykyisin kaikkialla maailman trooppisen ilmaston alueilla hedelmäpuuna. == Lajit == Mangopuihin kuuluu ainakin kymmenen lajia. Näiden lisäksi suvussa on kymmeniä muitakin lajikuvauksia, joiden validisuus tai taksonominen asema ovat epäselviä. * Mangifera acutigemma * Mangifera caesia * Mangifera casturi * mangopuu eli mango (Mangifera indica) * Mangifera laurina * Mangifera lineariflia * Mangifera odorata * Mangifera persiciforma * Mangifera rubropetala * Mangifera siamensis * Mangifera sylvatica == Lähteet == == Aiheesta muualla == * Suomen Lajitietokeskus: Mangopuut – Mangifera Luokka:Sumakkikasvit
Juho ja Mika

Juho ja Mika on Porissa vuonna 2002 perustettu iskelmää soittava yhtye. Yhtyeen jäsenet ovat laulaja Juho Hakala ja kitaristi Mika Laakkonen. Juho Hakala nähtiin keväällä 2015 tositelevisio-ohjelma Risteyksessä, jossa hän näytteli muusikko Anssi Kelan elämäntarinaa. == Jäsenet == * Juho Hakala – laulu * Mika Laakkonen – kitara, kosketinsoitin == Diskografia == === Singlet === * ”Työväenluokan sankari” (2014) * ”Maalta kaupunkiin” (2014) * ”Tämä mies ei tanssi” (2014) === Musiikkivideot === * ”Tämä mies ei tanssi” (2014) * ”Työväenluokan sankari” (2014) === Kokoelmilla === * (kappale ”Kuka nyt tontulle torttua antais”) == Lähteet == == Aiheesta muualla == * Juhojamika.fi viralliset kotisivut * Juho ja Mika Yhtyeen viralliset Facebook-sivut Luokka:Suomalaiset iskelmäyhtyeet
Alan Quine

Alan Quine (s. 25. helmikuuta 1993 Belleville, Ontario, Kanada) on kanadalainen jääkiekkoilija. Quine on New York Islandersin kuudennen kierroksen varaus vuodelta 2013. == Ura == Quine varattiin Kingston Frontenacsiin ensimmäisellä kierroksella toisena pelaajana vuoden 2009 CHL:n varaustilaisuudessa. Quine pelasi OHL:ssä 252 ottelua Kingston Frontenacsin, Peterborough Petesin ja Belleville Bullsin joukkueissa. Näissä hän teki 90 maalia ja 128 syöttöpistettä eli yhteensä 218 tehopistettä sekä sai tilastoihinsa 218 rangaistusminuuttia. Kauden 2010–2011 jälkeen Detroit Red Wings varasi Quinen kolmannella kierroksella vuoden 2011 NHL:n varaustilaisuudessa. Hän ei kuitenkaan tehnyt Red Wingsin kanssa sopimusta. Kauden 2012–2013 jälkeen Quine varattiin uudelleen, tällä kertaa New York Islandersiin kuudennella kierroksella. 28\. syyskuuta 2013 New York Islanders kiinnitti Quinen kolmivuotiseen tulokassopimukseen. Quine siirtyi kaudeksi 2013–2014 AHL:ään Islandersin farmiseura Bridgeport Sound Tigersiin. == Tilastot == 2009–2010 Kingston Frontenacs OHL 64 11 17 28 8 7 1 2 3 0 2010–2011 Kingston Frontenacs OHL 17 4 7 11 2 – – – – – Peterborough Petes OHL 52 22 20 42 6 – – – – – 2011–2012 Peterborough Petes OHL 65 30 40 70 21 – – – – – Grand Rapids Griffins AHL 3 0 1 1 0 – – – – – 2012–2013 Peterborough Petes OHL 26 9 17 26 14 – – – – – Belleville Bulls OHL 28 14 27 41 6 17 8 7 15 6 2013–2014 Bridgeport Sound Tigers AHL 61 8 19 27 23 – – – – – Stockton Thunder ECHL 7 2 6 8 2 8 3 1 4 0 2014–2015 Bridgeport Sound Tigers AHL 75 23 38 61 34 – – – – – 2015–2016 Bridgeport Sound Tigers AHL 56 19 29 48 24 – – – – – New York Islanders NHL 2 1 0 1 0 10 1 4 5 2 2016–2017 New York Islanders NHL 61 5 13 18 8 – – – – – 2017–2018 New York Islanders NHL 21 0 3 3 4 – – – – – Bridgeport Sound Tigers AHL 4 1 0 1 4 – – – – – 2018–2019 Stockton Heat AHL 41 19 33 52 18 – – – – – Calgary Flames NHL 13 3 2 5 6 – – – – – 2019–2020 Stockton Heat AHL 38 14 32 46 14 – – – – – Calgary Flames NHL 9 1 0 1 4 3 0 1 1 0 2020–2021 Bakersfield Condors AHL 7 0 3 3 2 – – – – – 2021–2022 Henderson Silver Knights AHL 39 6 22 28 8 2 0 1 1 0 2022–2023 Ontario Reign AHL 64 8 19 27 23 2 0 0 0 0 2023–2024 Malmö Redhawks SHL 28 4 10 14 10 – – – – – 10 kautta yhteensä AHL 388 98 196 294 150 4 0 1 1 0 5 kautta yhteensä NHL 106 10 18 28 22 13 1 5 6 2 == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1993 syntyneet Luokka:Elävät henkilöt
Ari Santos

Ari Santos (eli Ari, s. 6. maaliskuuta 1982 São Paulo) on brasilialainen futsalpelaaja, joka edustaa venäläistä Moskovan Dinamoa ja Brasilian futsalmaajoukkuetta. Pelipaikaltaan 173 senttimetriä pitkä ja 73 kilogrammaa painava Ari on laitapelaaja.http://m.zerozero.pt/player.php?id=146720 Ari on voittanut Brasilian kanssa kahdesti MM-kultaa, vuosina 2008 ja 2012. Vuoden 2012 MM-kilpailuissa hän onnistui maalinteossa neljästi ja vuonna 2008 kahdesti.http://www.fifa.com/fifa-tournaments/players-coaches/people=224576/ Moskovan Dinamossa Ari on pelannut vuodesta 2015 alkaen. Sitä ennen hän edusti vuodet 2009–2015 espanjalaista FC Barcelonaa, jonka kanssa hän voitti muun muassa kahdesti UEFA Futsal Cupin ja kolmesti Espanjan liigan. Barcelonan lisäksi Ari on pelannut espanjalaisessa Celta Vigossa ja kotimaassaan. == Lähteet == Luokka:Brasilialaiset futsalpelaajat Luokka:Vuonna 1982 syntyneet Luokka:Elävät henkilöt
Työväenluokan sankari

Työväenluokan sankari on Juho ja Mika -yhtyeen single, joka julkaistiin 14. maaliskuuta 2014. Kappale ylsi Radiosoittolistan sijalle 76. == Kappaleet == # == Lähteet == Luokka:Juhon ja Mikan kappaleet Luokka:Vuoden 2014 kappaleet
Borgomezzavalle

Borgomezzavalle on kunta Pohjois-Italiassa Verbano-Cusio-Ossolan maakunnassa Piemonten alueella. Kunta perustettiin vuonna 2016, kun kaksi pientä kuntaa,Seppiana (155 asukasta) ja Viganella (162 asukasta), yhdistyivät muodostaen Borgomezzavallen kunnan. Kuntaliitokset 2016 Borgomezzavallen naapurikunnat ovat Antrona Schieranco, Calasca-Castiglione, Montescheno, Pallanzeno ja Villadossola == Lähteet == Luokka:Verbano-Cusio-Ossolan maakunnan kunnat
Jean-Jacques Servan-Schreiber

Jean-Jacques Servan-Schreiber (13. helmikuuta 1924 Pariisi, Ranska – 7. marraskuuta 2006 Fécamp, Ranska) oli ranskalainen journalisti ja poliitikko. Hän johti vuosina 1953–1970 perustamaansa viikkolehteä L'Express. Sen ansiosta hänellä oli merkittävää poliittista vaikutusvaltaa. Hänen kirjansa Dollarin maihinnousu (Le défi américain) herätti ilmestyessään vuonna 1968 suurta huomiota. Hän kuvasi siinä Yhdysvaltojen vaikutusvallan kasvua Euroopan teollisuudessa. Hän oli radikaalisosialistisen puolueen (Parti républicain, radical et radical-socialiste) puheenjohtaja ensin 1971–1975 ja uudestaan 1977–1979.Facta 2001, 14. osa, palsta 610. WSOY, 1985. ==Suomennetut teokset== * Dollarin maihinnousu, suom. Matti Brotherus. Tammi, 1968. * Haaste maailmalle, suom. Tuula Koskenniemi. WSOY, 1981. ISBN 951-0-10691-7. == Lähteet == Luokka:Ranskalaiset toimittajat Luokka:Ranskalaiset poliitikot Luokka:Vuonna 1924 syntyneet Luokka:Vuonna 2006 kuolleet
Dinokappi

Dinokappi (C18H24N2O6) on useasta dinitroalkyylifenyyliesteristä koostuva orgaanisten yhdisteiden seos. Dinokappia voidaan käyttää maataloudessa tuholaispunkkien torjuntaan eli akarisidinä ja sienitauteja vastaan eli fungisidinä. ==Ominaisuudet== Alun perin dinokapin arveltiin olevan 2-(1-metyyliheptyyli)-4,6-dinitrofenyylibutenoaattia, mutta se on myöhemmissä analyyseissä paljastunut 2-alkyyli-4,6-dinitrofenyylibutenoaatin ja 4-alkyyli-2,6-dinitrofenyylibutenoaatin seokseksi. Alkyyliryhmä voi olla joko 1-metyyliheptyyli- ja 1-etyyliheksyyli- tai 1-propyylipentyyliryhmä. Huoneenlämpötilassa dinokappi on tumman ruskeaa nestettä. Se on veteen liukenematonta, mutta liukenee useaan orgaaniseen liuottimeen kuten metanoliin, asetoniin ja heptaaniin. Dinokapin fungisidiset ominaisuudet perustuvat sen hajoamiseen dinitrofenoleiksi, jotka haittaavat sienten itiöiden itämistä ja sienirihmaston kasvua. Paitsi sieniä vastaan dinokappi tehoaa myös eräisiin punkkilajeihin. Dinokapille altistumisesta voi aiheutua hengityksen vaikeutumista, huonovointisuutta, silmien ärsytystä, lämpötilan nousua, hengityksen nopeutumista ja tajuttomuus. Viitattu 7.1.2015. ==Valmistus ja käyttö== Dinokappia valmistetaan alkyloimalla fenolia okteenilla, nitraamalla muodostunut tuote ja viimeisessä vaiheessa siitä muodostetaan esteri krotonihapon kanssa. Dinokappia käytetään pääasiassa Euroopassa punkkien ja sienitautien kuten homeiden torjuntaan omena-, sitrushedelmä-, viini- ja koristekasviviljelmillä. Tuotetta käytetään liuoksena tai siitä tehdään pulverimainen valmiste. Yhdysvalloissa dinokappia sisältävillä valmisteilla ei ole myyntilupaa. ==Lähteet== Luokka:Sienentorjuntamyrkyt